Ανάπτυξη μοντέλων χωρητικότητας των ελληνικών κυκλικών κόμβων &amp; Αξιολόγηση λειτουργικής απόδοσης σπειροειδούς κυκλικού κόμβου μέσω μικρο-προσομοίωσης
Creators: name: Αναγνωστόπουλος, Απόστολος Σωτηρίου
Publisher: name: Aristotle University of Thessaloniki
Year: 2017
Subjects: χωρητικότητα, κυκλικός κόμβος, μοντέλα χωρητικότητας, εμπειρικά μοντέλα, αναλυτικά μοντέλα, μοντέλα αναγν, κρίσιμος χρονικός διαχωρισμός, χρονικός διαχωρισμός της ακολουθίας, μέγιστη πιθανοφάνεια, οδηγική συμπεριφορά, σπειροειδής κυκλικός κόμβος, μεγάλος κυκλικός κόμβος μίας λωρίδας, περιβαλλοντικής αξιολόγηση, μικρο-προσομοίωση, ΟΜΟΕ
roundabouts, Greek roundabouts, capacity, capacity models, anagn models, single lane roundabouts, multilane roundabouts, driver behavior, critical gap, critical headway, follow up time, HCM 2010, logistic regression, maximum likelihood, microsimulation, Ptv Vissim, Enviver Pro, R Studio, environmental assessment, empirical models, analytic models

description: Τα τελευταία χρόνια παρατηρείται αυξητική τάση στην κατασκευή κυκλικών κόμβων στην Ελλάδα, καθώς προτιμώνται όλο και περισσότερο για την καλύτερη διαχείριση της κυκλοφορίας σε διασταυρώσεις οδών, παρέχοντας ταυτόχρονα μεγαλύτερη οδική ασφάλεια. Ωστόσο, η διερεύνηση της λειτουργίας τους βρίσκεται σε πρώιμα ακόμα στάδια, κάτι που αποδεικνύεται και από την έλλειψη επίσημων προδιαγραφών και οδηγιών για τον σχεδιασμό και την κατασκευή τους. Βασικός στόχος της διπλωματικής μεταπτυχιακής εργασίας αποτελεί η διερεύνηση της χωρητικότητας των ελληνικών κυκλικών κόμβων και η ανάπτυξη αντίστοιχων μοντέλων σύμφωνα με τις οδηγικές συνήθειες αλλά και τη χρήση τους από τους Έλληνες οδηγούς. Προκειμένου να επιτευχθεί ο παραπάνω στόχος, πραγματοποιήθηκε έρευνα στο πεδίο όπου και συλλέχθηκαν δεδομένα από 22 λωρίδες εισόδου κλάδων πρόσβασης, 8 κυκλικών κόμβων μίας αλλά και δύο λωρίδων, σε 5 δήμους της Ελλάδας. Η συλλογή των δεδομένων πραγματοποιήθηκε το καλοκαίρι και το φθινόπωρο του 2017 και η ανάλυση τους έγινε σύμφωνα με μεθοδολογία που χρησιμοποιήθηκε για την ανάπτυξη των μοντέλων χωρητικότητας που παρουσιάζονται στο HCM 2010. Υπολογίστηκε ο χρονικός διαχωρισμός της ακολουθίας tf καθώς και ο κρίσιμος χρονικός διαχωρισμός tc με τη μέθοδο της μέγιστης πιθανοφάνειας, βάσει 607 και 1.311 παρατηρήσεων αντίστοιχα, για όλους τους πιθανούς συνδυασμούς του αριθμού λωρίδων εισόδου στον κυκλικό κόμβο και του αριθμού λωρίδων επερχόμενης κίνησης στον δακτύλιο, για κυκλικούς κόμβους μίας αλλά και δύο λωρίδων. Αναπτύχθηκαν τόσο αναλυτικά μοντέλα χωρητικότητας, όσο και εμπειρικά, σύμφωνα με τους φόρτους κίνησης των οχημάτων. Βάσει των δύο αυτών κατηγοριών, προέκυψαν τα τελικά εκθετικά εμπειρικά μοντέλα, έχοντας ως θεωρητικό υπόβαθρο τη μεθοδολογία αποδοχής του κρίσιμου κυκλοφοριακού κενού, για τον υπολογισμό της χωρητικότητας των προσβάσεων των κυκλικών κόμβων στην Ελλάδα. Τέλος, αξιολογήθηκε η λειτουργική απόδοση που επιφέρει η μετατροπή ενός μεγάλου κυκλικού κόμβου μίας λωρίδας σε κυκλικό κόμβο σπειροειδούς μορφής, στην πόλη της Λάρισας, με τη χρήση του μικροσκοπικού προγράμματος προσομοίωσης Ptv Vissim. Τα αποτελέσματα έδειξαν μείωση του μέσου μέγιστου σχηματιζόμενου μήκους ουρών κατά 64%, μείωση των καθυστερήσεων κατά 85% και αύξηση της μέσης ταχύτητας κίνησης των οχημάτων κατά 38%. Ιδιαίτερα ενθαρρυντικά συμπεράσματα προέκυψαν και από την περιβαλλοντική αξιολόγηση που πραγματοποιήθηκε με τη χρήση του λογισμικού Enviver Pro, όπου παρατηρήθηκε μείωση των εκπεμπόμενων ρύπων κατά 36%. Τα μοντέλα χωρητικότητας των ελληνικών κυκλικών κόμβων που αναπτύχθηκαν, καθώς και τα αποτελέσματα της λειτουργικής ανάλυσης που πραγματοποιήθηκε για τον σπειροειδή κυκλικό κόμβο, μπορούν να αποτελέσουν χρήσιμο οδηγό για τη μελέτη και ανάλυση των κυκλικών κόμβων στην Ελλάδα
description: In recent years there has been an increasing trend in the construction of roundabouts in as preference is given to them in order to achieve better traffic control at road junctions, while providing greater road safety. However, investigation of their operation is still at an early stage, as evidenced by the lack of formal specifications and guidelines for their design and construction. The main object of this thesis is the investigation of capacity of roundabouts in Greece and the development of capacity models according to the driving habits of Greek drivers. On filed data were collected from 22 entry lanes of 8 single lane and multilane roundabouts, in 5 municipalities in Greece. Data collection took place in the summer and autumn of 2017 and the analysis was done according to the methodology used for the development of HCM 2010 capacity models. Follow-up headway was calculated using the move-up time method (607 observations), while critical headway was calculated using maximum likelihood method (1.311 observations). Analytic models were developed. According to traffic flows empirical models were developed too. By these two categories, final exponential empirical models were developed based on the gap acceptance theory. Finally, the author evaluate and compare the performance parameters offered by the transformation of a large single lane roundabout into a turbo roundabout, in the city of Larisa, with the use of microsimulation software Ptv Vissim. Results showed a decrease of the average maximum queue length by 64%, a decrease of 85% at delays and an increase of the average vehicle speed by 38%. Encouraging conclusions have also been drawn from the environmental assessment carried out using the Enviver Pro software, where a 36% reduction in pollutant emissions was observed. The capacity models of Greek roundabouts that have been developed, as well as the results of the operational analysis carried out for the turbo roundabout, can be a useful guide for studying and analyzing roundabouts in Greece